ddrg/super_eurlex huggingface dataset:
DA Den Europæiske Unions Tidende L 23/17

RÅDETS AFGØRELSE (EU) 2015/137

af 26. januar 2015

om forlængelse af embedsperioden for vicepræsidenten for Kontoret for Harmonisering i det Indre Marked (Varemærker og Design) og for to formænd for appelkamrene for Kontoret for Harmonisering i det Indre Marked (Varemærker og Design)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 207/2009 af 26. februar 2009 om EF-varemærker (1), særlig artikel 125 og 136, og

ud fra følgende betragtninger:

(1) Administrationsrådet for Kontoret for Harmonisering i det Indre Marked (Varemærker og Design) (»Harmoniseringskontoret«) forelagde den 18. november 2014 Rådet sine forslag om forlængelse af embedsperioden for vicepræsidenten for Harmoniseringskontoret og for to formænd for appelkamrene for Harmoniseringskontoret.

(2) Embedsperioden for Christian ARCHAMBEAU som vicepræsident for Harmoniseringskontoret og for Tomás DE LAS HERAS og Detlef SCHENNEN som formænd for appelkamrene for Harmoniseringskontoret bør forlænges for en periode på fem år, eller indtil den pågældende går på pension, hvis pensionsalderen nås i løbet af den nye mandatperiode —

VEDTAGET DENNE AFGØRELSE:

Artikel 1

Embedsperioden for Christian ARCHAMBEAU som vicepræsident for Harmoniseringskontoret forlænges for perioden fra den 1. december 2015 til den 30. november 2020, eller indtil den pågældende går på pension, hvis pensionsalderen nås i løbet af den nye mandatperiode.

Artikel 2

Embedsperioden for Tomás DE LAS HERAS som formand for appelkamrene for Harmoniseringskontoret forlænges for perioden fra den 1. marts 2016 til den 28. februar 2021, eller indtil pågældende går på pension, hvis pensionsalderen nås i løbet af den nye mandatperiode.

Artikel 3

Embedsperioden for Detlef SCHENNEN som formand for appelkamrene for Harmoniseringskontoret forlænges for perioden fra den 1. november 2015 til den 31. oktober 2020, eller indtil pågældende går på pension, hvis pensionsalderen nås i løbet af den nye mandatperiode.

Artikel 4

Denne afgørelse træder i kraft 20 dage efter offentliggørelsen i Den Europæiske Unions Tidende.

Udfærdiget i Bruxelles, den 26. januar 2015. På Rådets vegne J. DŪKLAVS Formand

(1) EUT L 78 af 24.3.2009, s. 1.
DA Den Europæiske Unions Tidende L 21/18

KOMMISSIONENS GENNEMFØRELSESAFGØRELSE (EU) 2015/129

af 26. januar 2015

om ændring af bilag I til beslutning 93/52/EØF for så vidt angår anerkendelse af Cypern som officielt fri for brucellose (B. melitensis)

(meddelt under nummer C(2015) 172)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (1), særlig bilag A, kapitel 1, afsnit II, og

ud fra følgende betragtninger:

(1) Ved direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf kan anerkendes som værende officielt frie for brucellose.

(2) I bilag I til Kommissionens beslutning 93/52/EØF (2) opføres de medlemsstater, som anerkendes som officielt frie for brucellose (B. melitensis) i overensstemmelse med direktiv 91/68/EØF.

(3) Cypern har forelagt Kommissionen dokumentation, der viser, at betingelserne i bilag A, kapital 1, afsnit II, stk. 1, litra b), til direktiv 91/68/EØF er opfyldt, således at hele landets område kan anerkendes som officielt fri for brucellose (B. melitensis).

(4) På grundlag af den dokumentation, der er fremlagt af Cypern, bør denne medlemsstat anerkendes som officielt fri for brucellose (B. melitensis).

(5) Bilag I til beslutning 93/52/EØF bør derfor ændres i overensstemmelse hermed.

(6) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

Bilag I til beslutning 93/52/EØF affattes som angivet i bilaget til nærværende afgørelse.

Artikel 2

Denne afgørelse er rettet til medlemsstaterne.

Udfærdiget i Bruxelles, den 26. januar 2015. På Kommissionens vegne Vytenis ANDRIUKAITIS Medlem af Kommissionen

(1) EFT L 46 af 19.2.1991, s. 19.

(2) Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (EFT L 13 af 21.1.1993, s. 14).
(2)

I betragtning af, at skatteproblemer vedrørende interne afregningspriser spiller en stor rolle for det indre marked, at der er positive erfaringer med det fælles EU-forum for interne afregningsprisers bistand og rådgivning til Kommissionen, og at Kommissionen fortsat har brug for et sådant organ med henblik på at opnå en mere ensartet anvendelse af reglerne for interne afregningspriser i EU, er det nødvendigt, at der nedsættes en ny ekspertgruppe, det fælles EU-forum for interne afregningspriser, og at dets opgaver og struktur fastlægges.
DA Den Europæiske Unions Tidende L 20/87

RÅDETS GENNEMFØRELSESAFGØRELSE (FUSP) 2015/118

af 26. januar 2015

om gennemførelse af afgørelse 2010/656/FUSP om forlængelse af de restriktive foranstaltninger over for Elfenbenskysten

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2010/656/FUSP af 29. oktober 2010 om forlængelse af de restriktive foranstaltninger over for Elfenbenskysten (1), særlig artikel 6, stk. 1, og

ud fra følgende betragtninger:

(1) Rådet vedtog den 29. oktober 2010 afgørelse 2010/656/FUSP.

(2) Den sanktionskomité, der er nedsat ved FN's Sikkerhedsråds resolution 1572 (2004) om Elfenbenskysten, slettede den 20. november 2014 en person fra listen over personer, der er omfattet af foranstaltningerne indført i medfør af punkt 9-12 i nævnte resolution.

(3) Listen over personer, der er omfattet af restriktive foranstaltninger, i bilag I til afgørelse 2010/656/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1

Bilag I til afgørelse 2010/656/FUSP ændres som anført i bilaget til nærværende afgørelse.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 26. januar 2015. På Rådets vegne J. DŪKLAVS Formand

(1) EUT L 285 af 30.10.2010, s. 28.
DA Den Europæiske Unions Tidende L 20/85

RÅDETS GENNEMFØRELSESAFGØRELSE (FUSP) 2015/117

af 26. januar 2015

om gennemførelse af afgørelse 2013/255/FUSP om restriktive foranstaltninger over for Syrien

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1), særlig artikel 30, stk. 1, og

ud fra følgende betragtninger:

(1) Den 31. maj 2013 vedtog Rådet afgørelse 2013/255/FUSP.

(2) Den 13. november 2014 afsagde Den Europæiske Unions Ret dom i sag T-653/11, T-654/11 og T-43/12, hvorved den annullerede Rådets afgørelse om at opføre Aiman Jaber, Khaled Kaddour, Mohammed Hamcho og Hamcho International på listen over personer og enheder, der er omfattet af restriktive foranstaltninger, jf. bilag I til afgørelse 2013/255/FUSP.

(3) Aiman Jaber, Khaled Kaddour, Mohammed Hamcho og Hamcho International bør igen opføres på listen over personer og enheder, der er omfattet af restriktive foranstaltninger, på grundlag af nye begrundelser.

(4) Afgørelse 2013/255/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1

Bilag I til afgørelse 2013/255/FUSP ændres som anført i bilaget til nærværende afgørelse.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 26. januar 2015. På Rådets vegne E. RINKĒVIČS Formand

(1) EUT L 147 af 1.6.2013, s. 14.
(3)

Lokaliteterne på listen over lokaliteter af fællesskabsbetydning i det alpine biogeografiske område indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
DA Den Europæiske Unions Tidende L 16/31

DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/102

af 20. januar 2015

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse Atalanta/4/2014 (ATALANTA/1/2015)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og

ud fra følgende betragtninger:

(1) I henhold til artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (»PSC«) til at træffe afgørelse om at udnævne den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-styrken«).

(2) Den 24. juli 2014 vedtog PSC afgørelse Atalanta/4/2014 (2) om udnævnelse af kontreadmiral Guido RANDO til øverstbefalende for EU-styrken.

(3) Den øverstbefalende for EU-operationen har indstillet kontreadmiral Jonas HAGGREN som ny øverstbefalende for EU-styrken som efterfølger for kontreadmiral Guido RANDO.

(4) EU's Militærkomité støtter denne indstilling.

(5) Afgørelse Atalanta/4/2014 bør derfor ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Kontreadmiral Jonas HAGGREN udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 13. februar 2015.

Artikel 2

Afgørelse Atalanta/4/2014 ophæves hermed.

Artikel 3

Denne afgørelse træder i kraft den 13. februar 2015.

Udfærdiget i Bruxelles, den 20. januar 2015. På Den Udenrigs- og Sikkerhedspolitiske Komités vegne W. STEVENS Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse Atalanta/4/2014 af 24. juli 2014 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse Atalanta/1/2014 (EUT L 222 af 26.7.2014, s. 14).
(3)

Lokaliteterne på listen over lokaliteter af fællesskabsbetydning i det atlantiske biogeografiske område indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
(3)

Lokaliteterne på listen over lokaliteter af fællesskabsbetydning i det kontinentale biogeografiske område indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
(2)

Der blev ved Kommissionens beslutning 2008/26/EF (2) vedtaget en foreløbig liste over lokaliteter af fællesskabsbetydning i det pannoniske biogeografiske område, som omhandlet i direktiv 92/43/EØF. Listen blev senest opdateret ved Kommissionens gennemførelsesafgørelse 2013/735/EU (3). Lokaliteterne på listen over lokaliteter af fællesskabsbetydning i det pannoniske biogeografiske område indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
(7)

Nogle medlemsstater har ikke foreslået lokaliteter nok til at imødekomme kravene i direktiv 92/43/EØF for nogle naturtyper og arter. Endvidere er kendskabet til forekomsten og fordelingen af nogle naturtyper i bilag I og nogle arter i bilag II til direktiv 92/43/EØF fortsat ikke tilstrækkeligt. For de pågældende naturtyper og arter kan det derfor ikke konkluderes, at Natura 2000-nettet er fuldstændigt. For at gøre lovgivningen klar og gennemskuelig bør gennemførelsesafgørelse 2013/742/EU ophæves.
(3)

Lokaliteterne på listen over lokaliteter af fællesskabsbetydning i det mediterrane biogeografiske område indgår i Natura 2000-nettet, hvilket er en væsentlig faktor for beskyttelsen af biodiversiteten i Unionen. Listen over lokaliteter af fællesskabsbetydning gennemgås regelmæssigt for at gøre yderligere fremskridt med etableringen af Natura 2000-nettet og med en dynamisk tilpasning af samme net.
(1)

I medfør af afgørelse 2014/219/FUSP har Den Udenrigs- og Sikkerhedspolitiske Komité (PSC) bemyndigelse til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af missionen EUCAP Sahel Mali, herunder at træffe afgørelse om udnævnelse af en missionschef.
(3)

Følgelig blev den harmoniserede standard EN 474-1:2006+A4:2013 »Jordflytningsmaskiner — Sikkerhed — Del 1: Generelle krav«, hvis reference først var blevet offentliggjort i Den Europæiske Unions Tidende den 28. november 2013 (3) undersøgt af Kommissionen sammen med repræsentanter for det udvalg, der var blevet nedsat ved artikel 22 i direktiv 2006/42/EF. Det blev konkluderet, at jordflytningsmaskiner, som er konstrueret og fremstillet i henhold til standarden, ikke giver føreren mulighed for tilstrækkeligt udsyn, så denne kan betjene maskinen uden risiko for fører eller tredjemand.
(7)

USA har indsendt oplysninger om den epidemiologiske situation i landet og de foranstaltninger, det har truffet for at forhindre yderligere spredning af HPAI, og Kommissionen har evalueret disse oplysninger. På grundlag af denne evaluering samt de forpligtelser, der er fastsat i aftalen, og de garantier, der blev stillet af USA, er det rimeligt at konkludere, at kravet om behandling D bør være tilstrækkeligt til at dække de risici, der er forbundet med indførsel til Unionen af varer hidrørende fra fjerkræ, opdrættet fuglevildt (undtagen strudsefugle), opdrættede strudsefugle og vildtlevende fuglevildt fra Douglas County i staten Oregon og fra hele staten Washington, hvor veterinærmyndighederne i USA har indført restriktioner på grund af de nuværende udbrud af HPAI. Del 1 og 2 i bilag II til beslutning 2007/777/EF bør derfor ændres for at tage højde for regionaliseringen.
(6)

Tyskland har nu forelagt Kommissionen dokumentation til støtte for anmodningen om supplerende garantier, jf. artikel 10 i direktiv 64/432/EØF, for at delstaterne Sachsen, Sachsen-Anhalt, Brandenburg, Berlin og Mecklenburg-Vorpommern kan betragtes som frie for BHV 1.
(4)

Udviklingen i den nuværende epidemiologiske situation bør indgå i vurderingen af den risiko, der udgøres af den dyresundhedsmæssige situation i Estland, Letland og Litauen. For at målrette de dyresundhedsmæssige bekæmpelsesforanstaltninger og for at forhindre spredning af afrikansk svinepest samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberettigede handelshindringer, bør EU-listen over områder omfattet af dyresundhedsmæssige bekæmpelsesforanstaltninger i gennemførelsesafgørelse 2014/709/EU ændres og tage hensyn til den nuværende dyresundhedssituation med hensyn til denne sygdom i Estland, Letland og Litauen.
(3)

Indien har desuden forsikret, at der er iværksat relevante tekniske foranstaltninger for at sikre, at eksporterede planter af Mangifera L., undtagen frø, med oprindelse i Indien, er frie for skadegørere.
2)

Artikel 6 ændres således: a) stk. 3 ændres således: i) litra b) og c) affattes således: »b) at oprette hjælpeorganer c) at udpege formænd for og medlemmer af udvalgene og ethvert hjælpeorgan, der er oprettet i henhold til litra b)« ii) i litra d) erstattes ordet »arbejdsprogrammer« med ordet »et arbejdsprogram« iii) litra e) affattes således: »e) at vedtage årsbudgettet (herunder de særlige dele vedrørende administrations- og personaleomkostninger) og afgive en udtalelse om årsregnskaberne« iv) litra n) affattes således: »n) at godkende indgåelse af aftaler eller ordninger om samarbejde med tredjelande og med institutioner, virksomheder eller personer fra tredjelande eller med internationale organisationer med undtagelse af anskaffelsesordninger for de aktiviteter, der er fastlagt i artikel 3, stk. 1, litra b) og c), og stk. 2, litra a)« v) litra o) affattes således: »o) at vurdere årsberetningen om fællesforetagendets gennemførelse af arbejdsprogrammet og anvendelse af ressourcer« vi) litra q) udgår b) stk. 6, tredje og fjerde afsnit, affattes således: »Kommissionen kan indtage en holdning til lovligheden af bestyrelsens afgørelse inden en måned fra sagens forelæggelse for Kommissionen. Hvis denne frist ikke overholdes, anses bestyrelsens afgørelse for at gælde. Bestyrelsen tager sin afgørelse op til fornyet overvejelse på baggrund af Kommissionens synspunkter for at sikre overholdelsen af EU-retten.« c) stk. 9 og 10 affattes således: »9. Medmindre andet er fastsat i særlige tilfælde, deltager fællesforetagendets direktør og udvalgenes formænd i bestyrelsesmøderne. 10. Bestyrelsen vedtager en forretningsorden med to tredjedeles flertal af det samlede stemmetal. Bestyrelsen godkender en forretningsorden for udvalgene med to tredjedeles flertal af det samlede stemmetal.« .
3)

I bilag III affattes afdeling 1, punkt 2, litra b) og c), således: »b) Det ledsages af det i direktiv 92/105/EØF omhandlede plantepas udstedt af et godkendt behandlingsanlæg. For så vidt angår modtageligt træ i form af bistader og fugleredekasser ledsages det af det pågældende plantepas, eller det mærkes i overensstemmelse med bilag II til FAO's International Standard for Phytosanitary Measures nr. 15. c) Hvis det ikke er afbarket, flyttes det enten uden for vektorens flyvningssæson eller med en beskyttende tildækning for at sikre, at der ikke kan ske angreb af fyrrevednematoden eller vektoren.«
(6)

Desuden er visse virksomheder, der i øjeblikket er opført i bilag II til beslutning 2009/861/EF, udgået af den reviderede og opdaterede liste, da de nu udelukkende har tilladelse til at forarbejde mælk, der opfylder kravene, og som skal markedsføres på EU-markedet. De pågældende virksomheder er opført i tabellen i bilag II til beslutning 2009/861/EF som nr. 3 (0912016 OOD »Persenski«), nr. 8 (1612064 OOD »Ikay«), nr. 11 (2512021 »Keya-Komers-03« EOOD), nr. 22 (BG 1612051 ET »Radev-Radko Radev«), nr. 37 (1512010 ET »Militsa Lazarova-90«), nr. 50 (BG 1112016 Mandra »IPZHZ«), nr. 51 (BG 1712042 ET »Madar«), nr. 54 (1312005 »Ravnogor« OOD), nr. 63 (BG 2612034 ET »Eliksir-Petko Petev«), nr. 75 (2312033 »Balkan spetsial« OOD) og nr. 79 (2612015 ET »Detelina 39«).
(16)

Kommissionen meddelte den 15. november 2012 i henhold til artikel 32 i forordning (EF) nr. 1005/2008 Sri Lanka, at den overvejede muligvis at identificere Sri Lanka som et ikke-samarbejdende tredjeland og opfordrede Sri Lanka til i tæt samarbejde med Kommissionens tjenestegrene at udarbejde en handlingsplan for at rette op på de mangler, der er omhandlet i afgørelsen af 15. november 2012. I perioden fra december 2012 til juni 2014 fremsendte Sri Lanka skriftlige redegørelser for sine synspunkter og mødtes med Kommissionen for at drøfte relevante punkter. Kommissionen fremsendte relevante oplysninger på skrift til Sri Lanka. Kommissionen fortsatte med at indhente og efterprøve alle de oplysninger, som den anså for nødvendige. De mundtlige og skriftlige bemærkninger, som Sri Lanka fremsatte som følge af afgørelsen af 15. november 2012, blev vurderet og taget med i betragtningerne, og Sri Lanka blev holdt underrettet enten mundtligt eller skriftligt om Kommissionens overvejelser. Kommissionen kom frem til, at Sri Lanka ikke i tilstrækkelig grad havde behandlet de forhold og mangler, som var beskrevet i afgørelsen af 15. november 2012. Desuden konkluderede Kommissionen, at de foranstaltninger, der var blevet foreslået i en handlingsplan, ikke var blevet gennemført fuldt ud.
(2)

Del 1 i bilag II til beslutning 2007/777/EF indeholder en beskrivelse af de områder i tredjelande, for hvilke indførsel i Unionen af varerne er begrænset af dyresundhedsmæssige grunde, og for hvilke regionalisering finder anvendelse. Del 2 i det nævnte bilag indeholder en liste over tredjelande eller dele af tredjelande, hvorfra det er tilladt at indføre varerne til Unionen, forudsat at de er blevet underkastet den relevante behandling, jf. del 4 i bilaget.
(1)

Ved Kommissionens beslutning 2006/415/EF (5) er der fastsat visse beskyttelsesforanstaltninger, der skal anvendes, for at hindre højpatogen aviær influenza i at sprede sig, herunder oprettelse af et område A og B, efter mistanke om udbrud eller et bekræftet udbrud af denne sygdom. De pågældende områder er opført i bilaget til nævnte beslutning.
(3)

Det er nødvendigt, at Unionen træffer yderligere foranstaltninger for at gennemføre den foranstaltning —
(1)

I overensstemmelse med artikel 5, stk. 1, i direktiv 2000/29/EF sammenholdt med del A, kapitel I, punkt 2, i bilag IV til nævnte direktiv skal medlemsstaterne foreskrive, at træemballeringsmateriale ikke må føres ind i Unionen, medmindre det har været underkastet en godkendt plantesundhedsmæssig behandling som specificeret i International Standard for Phytosanitary Measures nr. 15 (2) og fremviser et mærke som specificeret i den samme standard med en angivelse af, at træemballeringsmaterialet har været underkastet en sådan plantesundhedsmæssig behandling. I henhold til artikel 15, stk. 1, i nævnte direktiv kan der dog gives tilladelse til at indrømme undtagelser, hvis det godtgøres, at der ikke er risiko for spredning af skadegørere.